Μάνφρεντ Μαξ-Νιφ

Ο Άρτουρ Μάνφρεντ Μαξ-Νιφ (Artur Manfred Max Neef, η ορθή προφορά είναι Μάνφρεδ, ισπανική  προφορά ΔΦΑ: [ˈmanfɾeð]) (γεν. 26 Οκτωβρίου, 1932, Βαλπαραΐσο, Χιλή θάνατος 8 Αυγούστου 2019 Βαλδίβια Χιλή) ήταν γερμανικής καταγωγής Χιλιανός οικονομολόγος και περιβαλλοντολόγος περισσότερο γνωστός για το μοντέλο του για την ανθρώπινη ανάπτυξη βασισμένο στις θεμελιώδεις ανθρώπινες ανάγκες.Ο Μαξ-Νιφ ξεκίνησε τη σταδιοδρομία του ως καθηγητής των Οικονομικών στο Πανεπιστήμιο της Καλιφόρνια στις αρχές της δεκαετίας του '60.

Σταδιοδρομία
Ο Μαξ-Νιφ ταξίδεψε στη Λατινική Αμερική και τις ΗΠΑ ως επισκέπτης καθηγητής σε διάφορα πανεπιστήμια, ζώντας και διεξάγοντες έρευνα ανάμεσα σε φτωχούς πληθυσμούς . Εργάστηκε επίσης πάνω στο πρόβλημα της ανάπτυξης του Τρίτου Κόσμου, αναδεικνύοντας την ακαταλληλότητα των συμβατικών μοντέλων ανάπτυξης που οδήγησαν κοινότητες του Τρίτου Κόσμου στη φτώχεια, χρέη και οικολογικές pκαταστροφές.

Το 1981, ο Μαξ-Νιφ έγραψε το From the Outside Looking In: Experiences in Barefoot Economics, (Κοιτάζοντας απέξω μέσα: εμπειρίες στα Ξυπόλητα Οικονομικά) αφήγηση των ταξιδιών του ανάμεσα στους φτωχούς στη Νότια Αμερική. Το επόμενο έτος ίδρυσε το ΚΕΑ, (CEPAUR) (Κέντρο Εναλλακτικής Ανάπτυξης)

Το 1982, ο Μαξ-Νιφ κέρδισε το Βραβείο Ορθής Διαβίωσης (Right Livelihood Award), γνωστό ως Εναλλακτικό Βραβείο Νομπέλ, για το έργο του στις φτωχές περιοχές των αναπτυσσόμενων χωρών. Υπήρξε επίσης ανεξάρτητος υποψήφιος πρόεδρος της Χιλής στις εκλογές του 1993, όπου κατέλαβε την 4η θέση με ποσοστό 5.55%.

Το 1993, εκλέχτηκε πρύτανης του Universidad Austral de Chile στη Βαλδίβια, το οποίο υπηρέτησε από τη συγκεκριμένη θέση για 8 χρόνια.

Ήταν μέλος του Συμβουλίου για το Μέλλον του Κόσμου.

Βραβεία
Πανεπιστημιακό Βραβείο Ύψιστης Τιμής (University Award of Highest Honour), Πανεπιστήμιο Σόκα, Ιαπωνία
Doctor Honoris Causa, Πανεπιστήμιο της Ιορδανίας
Εθνικό Βραβείο για την Προώθηση και Υπεράσπιση των Ανθρωπίνων Δικαιωμάτων, Χιλή
Βραβείο Κένεθ Μπούλντινγκ (Kenneth Boulding Award) (μέγιστη αναγνώριση από τη Διεθνή Εταιρεία Οικολογικών Οικονομικών (ISEE), Αύγουστος 2008)

Βιβλία

Σημειώσεις παραπομπές

 Εξωτερικοί σύνδεσμοι 
WorldCat Identities 
Ο διαδικτυακός τόπος των Βραβείων Ορθού Βιοπορισμού
Συμβούλιο για το Μέλλον του ΚόσμουWorld Future Council
Ο Μαξ Νιφ για τις Ανθρώπινες Ανέγκες και για την Ανθρώπινη Ανάπτυξη
Big Picture TV Ελεύθερα Βιντεοκλίπ του Manfred Max-Neef
Max-Neef: U.S. Is Becoming an "Underdeveloping Nation" - βίντεο συνέντευξη από το Democracy Now!
Manfred Max-Neef, Acclaimed Chilean Economist and Environmentalist, Dies at 86

Κατηγορία:Χιλιανοί οικονομολόγοι
Κατηγορία:Βραβείο Ορθής Διαβίωσης